הסגן מש"ס: "אם ישראל פרוש יתמודד שוב - הוא מתאבד" - כיכר השבת
משה הכט משרדים רבי.. ניסים בלאק סיום הש"ס
קריספל בראיון על הקרב באלעד
כ"ה באלול תשעח 16:53 05.09.18
תגיות: צוריאל קריספל, בחירות לרשויות המקומיות 2018, ישראל פרוש, אלעד, ש"ס
לא שקט בקרב בדרך לראשות העיר אלעד: דקות לאחר סיום טקס הרמת כוסית לנציגי ש"ס מכל רחבי הארץ, תפס כתב 'כיכר השבת' את צוריאל קריספל סגן ר"ע אלעד מש"ס לראיון ספונטני.
תחילה התייחס למכתבו של סגן השר מאיר פרוש, לפי התקבלה ההחלטה כי בנו ישראל פרוש יתמודד שוב לראשות העיר אלעד: "אם הוא רוצה לאבד את הבן שלו שישלח אותו להתמודד. יש הסכם, כשהיהדות החרדית מתלכדת, וגדולי ישראל עומדים מאחורי מועמד מוסכם, זו תהיה התאבדות להתמודד מנגד". אומר קריספל.
למה אתה מתאבד נגד פרוש אפילו בעבור מועמד אשכנזי אחר?
הוא אסון לעיר אלעד. הוא עשה כביש קטן בכניסה לעיר ומתהדר בזה עם צוות יחצניו. אני מזמין אותך לסייר ולראות איך העיר נראית. הוא הלך לכולנו על הראש במשך ארבע וחצי שנים. הוא קנה את הרבנים בפרוטות, אלו דברים שלא ייעשו.
ראש העיר ישראל פרוש (צילום: יעקב לביא, כיכר השבת)
עוד הוסיף קריספל: צריך לסלק את הרוע מהעיר, הבחור הזה איש רע עם צוות של אנשים רעים, אלעד זקוקה להנהגה אחרת ומכובדת.
לעיר ספרדית יש צרכים אחרים. ואתה רוצה להביא כאן ראש אשכנזי?
לא חושב שיש צרכים אחרים יש כאן מוסדות לתפארת, לפרוש לא הייתה נקיפת אצבע בהקמת המוסדות הללו. יש לנו הכל למרות פרוש.
אני סמוך ובטוח במנהיגי התנועות שיפעלו עבור העיר אלעד. אני בכל מקרה את העיר אלעד לא אעזוב.
ראש העיר ישראל פרוש, סירב להגיב לדברים.
ש"ס ו'דגל' נאבקות על מנח"ח; 'אגודה' לא תקבל תיק בכיר